CELEX: 32013D0237
Language: mt
Date: 2013-05-14 00:00:00
Title: 2013/237/UE: Deċiżjoni ta’ Implimentazzjoni tal-Kunsill tal- 14 ta’ Mejju 2013 li tawtorizza lir-Repubblika Ċeka u lir-Repubblika tal-Polonja biex japplikaw miżuri speċjali ta’ deroga mill-Artikolu 5 tad-Direttiva 2006/112/KE dwar is-sistema komuni ta’ taxxa fuq il-valur miżjud

28.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 141/37
            
         DEĊIŻJONI TA’ IMPLIMENTAZZJONI TAL-KUNSILL
   tal-14 ta’ Mejju 2013
   li tawtorizza lir-Repubblika Ċeka u lir-Repubblika tal-Polonja biex japplikaw miżuri speċjali ta’ deroga mill-Artikolu 5 tad-Direttiva 2006/112/KE dwar is-sistema komuni ta’ taxxa fuq il-valur miżjud
   (2013/237/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (1), u b’mod partikolari l-Artikolu 395(1) tagħha,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Permezz ta’ ittri mir-Repubblika Ċeka rreġistrati mal-Kummissjoni fis-26 ta’ Settembru 2011 u l-5 ta’ Novembru 2012, u permezz ta’ ittra mir-Repubblika tal-Polonja rreġistrata mal-Kummissjoni fit-8 ta’ Ġunju 2012, ir-Repubblika Ċeka u r-Repubblika tal-Polonja talbu awtorizzazzjoni biex japplikaw miżuri speċjali għal deroga mill-Artikolu 5 tad-Direttiva 2006/112/KE fir-rigward tal-kostruzzjoni u l-manutenzjoni ta’ pontijiet fuq il-fruntiera u ta’ taqsimiet stradali komuni bejn iż-żewġ Stati Membri.
            
         
               (2)
            
            
               B’konformità mal-Artikolu 395(2) tad-Direttiva 2006/112/KE, il-Kummissjoni infurmat lill-Istati Membri l-oħra, b’ittra ddatata l-5 ta’ Diċembru 2012, bit-talba li saret mir-Repubblika Ċeka u mir-Repubblika tal-Polonja. Permezz ta’ ittra ddatata l-10 ta’ Diċembru 2012, il-Kummissjoni nnotifikat lir-Repubblika Ċeka u l-Polonja li kellha l-informazzjoni kollha meħtieġa biex tikkunsidra t-talba.
            
         
               (3)
            
            
               Fir-rigward tal-provvista ta’ prodotti jew servizzi u akkwist intra-Komunitarju ta’ merkanzija intenzjonati għall-manutenzjoni ta’ pontijiet fuq il-fruntiera u ta’ taqsimiet stradali komuni elenkati fl-Anness I u għall-kostruzzjoni u l-manutenzjoni sussegwenti ta’ pontijiet fuq il-fruntiera elenkati fl-Anness II, il-pontijiet u t-taqsimiet stradali komuni, kif ukoll is-siti ta’ kostruzzjoni tagħhom, għandhom jitqiesu bħala kompletament fit-territorju jew tar-Repubblika Ċeka jew tar-Repubblika tal-Polonja skont ftehim li għandu jiġi konkluż bejniethom dwar il-kostruzzjoni u l-manutenzjoni ta’ pontijiet u l-manutenzjoni ta’ taqsimiet stradali komuni fuq il-fruntiera bejn l-Istat Ċek u dak Pollakk. Fl-assenza ta’ miżuri speċjali, ikun meħtieġ, li għal kull provvista ta’ prodotti jew servizzi jew akkwisti intra-Komunitarji ta’ merkanzija, jiġi determinat jekk il-post ta’ tassazzjoni kienx ir-Repubblika Ċeka jew ir-Repubblika tal-Polonja. Xogħol fuq pont fuq il-fruntiera u fuq taqsimiet stradali komuni li sar fit-territorju tar-Repubblika Ċeka għandu jkun soġġett għal taxxa fuq il-valur miżjud fir-Repubblika Ċeka filwaqt li dak li sar fit-territorju tar-Repubblika tal-Polonja għandu jkun soġġett għall-VAT fir-Repubblika tal-Polonja.
            
         
               (4)
            
            
               Għalhekk, l-għan tat-talba għal deroga mill-Artikolu 5 tad-Direttiva 2006/112/KE huwa li jissimplifika l-proċedura għall-ġbir tal-VAT fir-rigward tal-kostruzzjoni u l-manutenzjoni ta’ pontijiet fuq il-fruntiera u ta’ taqsimiet stradali komuni bejn iż-żewġ Stati Membri.
            
         
               (5)
            
            
               Id-deroga tista’ taffettwa l-ammont kumplessiv tal-introjtu mit-taxxa tal-Istati Membri miġbur fl-istadju tal-konsum finali biss sa ammont negliġibbli u ma jkollha l-ebda impatt negattiv fuq ir-riżorsi proprji tal-Unjoni li jirriżultaw mit-taxxa fuq il-valur miżjud,
            
         ADOTTA DIN ID-DEĊIŻJONI:
   Artikolu 1
   1.   Soġġett għad-dħul fis-seħħ ta’ Ftehim li għandu jiġi konkluż bejn ir-Repubblika Ċeka u r-Repubblika tal-Polonja dwar il-mautenzjoni ta’ pontijiet u ta’ taqsimiet stradali komuni fuq il-fruntiera bejn l-Istat Ċek u dak Pollakk, kif imsemmi fl-Anness I ta’ din id-Deċiżjoni, u dwar il-kostruzzjoni u l-manutenzjoni sussegwenti ta’ pontijiet fuq il-fruntiera bejn l-Istat Ċek u dak Pollakk, kif imsemmi fl-Anness II ta’ din id-Deċiżjoni, ir-Repubblika Ċeka u r-Repubblika tal-Polonja huma b’dan awtorizzati li japplikaw, skont l-Artikoli 2 u 3, il-miżuri li jidderogaw mill-Artikolu 5 tad-Direttiva 2006/112/KE fir-rigward tal-bini u l-manutenzjoni ta’ dawk il-pontijiet fuq il-fruntiera u t-taqsimiet stradali komuni, li kollha huma parzjalment fit-territorju tar-Repubblika Ċeka u parzjalment fit-territorju tar-Repubblika tal-Polonja.
   2.   Din l-awtorizzazzjoni għandha tapplika wkoll għal kwalunkwe pont addizzjonali u kwalunkwe taqsima stradali komuni addizzjonali li jiġu inklużi fl-ambitu tal-ftehim imsemmi fil-paragrafu 1 bi skambju ta’ noti diplomatiċi. Il-Kumitat tal-VAT, stabbilit taħt l-Artikolu 398 tad-Direttiva 2006/112/KE, għandu jiġi notifikat b’dan.
   Artikolu 2
   B’deroga mill-Artikolu 5 tad-Direttiva 2006/112/KE, il-pontijiet fuq il-fruntiera u t-taqsimiet stradali komuni għall-kostruzzjoni jew il-manutenzjoni li għalihom r-Repubblika Ċeka hija responsabbli, u, fejn xieraq, is-sit ta’ kostruzzjoni korrispondenti, safejn dawn ikunu fit-territorju tar-Repubblika tal-Polonja, għandhom jitqiesu li huma parti mit-territorju tar-Repubblika Ċeka għall-finijiet tal-provvista ta’ prodotti u servizzi u akkwisti intra-Komunitarji ta’ merkanzija maħsuba għall-kostruzzjoni jew il-manutenzjoni ta’ dawk il-pontijiet u taqsimiet stradali komuni.
   Artikolu 3
   B’deroga mill-Artikolu 5 tad-Direttiva 2006/112/KE, il-pontijiet fuq il-fruntiera u t-taqsimiet stradali komuni għall-kostruzzjoni jew il-manutenzjoni li għalihom ir-Repubblika tal-Polonja hija responsabbli, u, fejn xieraq, is-sit ta’ kostruzzjoni korrispondenti, sa fejn dawn ikunu fit-territorju tar-Repubblika Ċeka, għandhom jitqiesu li huma parti mit-territorju tar-Repubblika tal-Polonja għall-finijiet tal-provvista ta’ prodotti u servizzi u akkwisti intra-Komunitarji ta’ merkanzija maħsuba għall-kostruzzjoni jew il-manutenzjoni ta’ dawk il-pontijiet u taqsimiet stradali komuni.
   Artikolu 4
   Din id-Deċiżjoni għandha ssir effettiva fil-jum tan-notifika tagħha.
   Artikolu 5
   Din id-Deċiżjoni hija indirizzata lir-Repubblika Ċeka u lir-Repubblika tal-Polonja.
   
      Magħmul fi Brussell, l-14 ta’ Mejju 2013.
      
         
            Għall-Kunsill
         
         
            Il-President
         
         M. NOONAN
      
   
   
      (1)  ĠU L 347, 11.12.2006, p. 1.
   
      ANNESS I
      
         Ir-Repubblika Ċeka għandha tkun responsabbli għall-manutenzjoni tal-pontijiet u t-taqsimiet stradali komuni li ġejjin fuq il-fruntiera bejn l-Istat Ċek u dak Pollakk:
      
      
                  (1)
               
               
                  il-pont fuq ix-xmajra Olecka Potok (Oleška) bejn Jasnowice u Bukovec, fuq taqsima I tal-fruntiera bejn il-markaturi tal-konfini 12/6 u I/13,
               
            
                  (2)
               
               
                  il-pont (Wolnosci/Svobody) fuq ix-Xmara Olza (Olše) bejn Cieszyn u Český těšín, fuq it-taqsima I tal-fruntiera bejn il-markaturi tal-konfini I/86 u 86/1,
               
            
                  (3)
               
               
                  il-pont (Przyjaźni/Družby) fuq ix-Xmara Olza (Olše) bejn Cieszyn u Český Těšín, fuq it-taqsima I tal-fruntiera bejn il-markaturi tal-konfini 87/2 u I/88,
               
            
                  (4)
               
               
                  il-pont fuq ix-xmajra Piotrówka Potok (Petrůvka) bejn Gołkowice u Závada, fuq it-taqsima I tal-fruntiera bejn il-markaturi tal-konfini I/156 u 156/1,
               
            
                  (5)
               
               
                  il-pont fuq ix-Xmara Odra (Oder) bejn Chałupki u Bohumín (taqsima konkreta ta’ pont antik), fuq it-taqsima II tal-fruntiera bejn il-markaturi tal-konfini 7/4 u 7/5,
               
            
                  (6)
               
               
                  il-pont fuq ix-Xmara Odra (Oder) bejn Chałupki u Bohumín (pont ġdid), fuq it-taqsima II tal-fruntiera bejn il-markaturi tal-konfini 8/1 u 8/2,
               
            
                  (7)
               
               
                  il-pont fuq ix-Xmara Opawa (Opava) bejn Wiechowice u Vávrovice, fuq it-taqsima II tal-fruntiera bejn il-markaturi tal-konfini 71/4 u II/72,
               
            
                  (8)
               
               
                  il-pont fuq ix-Xmara Opawa (Opava) bejn Dzierzkowice u Držkovce, fuq it-taqsima II tal-fruntiera bejn il-markaturi tal-konfini 74/1 u 74/2,
               
            
                  (9)
               
               
                  il-pont fuq ix-Xmara Opawa (Opava) bejn Branice u Úvalno, fuq it-taqsima II tal-fruntiera bejn il-markaturi tal-konfini 85/4 u 85/5,
               
            
                  (10)
               
               
                  il-pont fuq ix-Xmara Opawica (Opavice) bejn Krasne Pole u Krásné Loučky distrett tal-belt ta’ Krnov, fuq it-taqsima II tal-fruntiera bejn il-markaturi tal-konfini 97/11 u II/98,
               
            
                  (11)
               
               
                  il-pont fuq ix-Xmara Opawa (Opava) bejn Lenarcice u Linhartovy, fuq it-taqsima II tal-fruntiera bejn il-markaturi tal-konfini 99/8 u 99/9,
               
            
                  (12)
               
               
                  il-pont fuq ix-Xmajra Oleśnica Potok (Olešnice) bejn Podlesie u Ondřejovice (mal-grawd tal-isports), fuq it-taqsima II tal-fruntiera bejn il-markaturi tal-konfini 155/3a u 155/3b,
               
            
                  (13)
               
               
                  il-pont fuq ix-Xmajra Oleśnica Potok (Olešnice) bejn Podlesie u Ondřejovice (f’salib it-toroq Rejvíz), fuq it-taqsima II tal-fruntiera bejn il-markaturi tal-konfini 155/9 u 155/10,
               
            
                  (14)
               
               
                  il-pont fuq ix-Xmajra Oleśnica Potok (Olešnice) bejn Podlesie u Ondřejovice (fejn l-impjant makkinarju ta’ Ondřejovice), fuq it-taqsima II tal-fruntiera bejn il-markaturi tal-konfini 157/8 u 158/a,
               
            
                  (15)
               
               
                  il-pont fuq ix-Xmara Orlica (Divoká Orlice) bejn Niemojów u Bartošovice v Orlických horách, fuq it-taqsima III tal-fruntiera bejn il-markaturi tal-konfini III/102 u III/103,
               
            
                  (16)
               
               
                  il-pont fuq ix-Xmara Orlica (Divoká Orlice) bejn Mostowice u Orlické Záhoří, fuq it-taqsima III tal-fruntiera bejn il-markaturi tal-konfini III/113 u III/114,
               
            
                  (17)
               
               
                  il-pont fuq ix-Xmara Orlica (Divoká Orlice) bejn Lasówka u Orlické Záhoří, distrett katastali Bedřichovka, fuq it-taqsima III tal-fruntiera bejn il-markaturi tal-konfini 117/8 u III/118,
               
            
                  (18)
               
               
                  il-pont fuq ix-Xmajra Lubota Potok (Oldřichovský potok) bejn Kopaczów u Oldřichov na Hranicích, fuq it-taqsima IV tal-fruntiera bejn il-markaturi tal-konfini IV/144 u 144/1,
               
            
                  (19)
               
               
                  il-pont fuq ix-Xmajra Lubota Potok (Oldřichovský potok) bejn Porajów u Hrádek nad Nisou, fuq it-taqsima IV tal-fruntiera bejn il-markaturi tal-konfini 145/16 u IV/146,
               
            
                  (20)
               
               
                  it-triq bejn Leszna Górna u Horní lištná, fuq it-taqsima I tal-fruntiera bejn il-markaturi tal-konfini I/60 u 60/3 A, 60/3b, b’tul ta’ 0,333 km,
               
            
                  (21)
               
               
                  it-triq bejn Chałupki u Šilheřovice, fuq it-taqsima II tal-fruntiera bejn il-markaturi tal-konfini 11/4a, 11/4b u II/12, b’tul ta’ 0,671 km,
               
            
                  (22)
               
               
                  it-triq bejn Kopaczów u Oldřichov na Hranicích, fuq it-taqsima IV tal-fruntiera bejn il-markaturi tal-konfini IV/142 u 142/14a, 142/14b, b’tul ta’ 0,867 km.
               
            
         Ir-Repubblika tal-Polonja għandha tkun responsabbli għall-manutenzjoni tal-pontijiet u t-taqsimiet stradali komuni li ġejjin fuq il-fruntiera bejn l-Istat Ċek u dak Pollakk:
      
      
                  (1)
               
               
                  il-pont fuq ix-Xmara Olza (Olše) bejn Cieszyn u Chotěbuz, fuq it-taqsima I tal-fruntiera bejn il-markaturi tal-konfini 91/3 u 91/4,
               
            
                  (2)
               
               
                  il-pont fuq ix-Xmara Odra (Oder) bejn Chałupki u Bohumín (parti tal-azzar ta’ pont antik), fuq it-taqsima II tal-fruntiera bejn il-markaturi tal-konfini 7/4 u 7/5,
               
            
                  (3)
               
               
                  il-pont fuq ix-Xmajra Strachowicki Potok (Strahovický potok) bejn Krzanowice u Rohov, fuq it-taqsima II tal-fruntiera bejn il-markaturi tal-konfini 35/12 u 35/13,
               
            
                  (4)
               
               
                  il-pont fuq ix-Xmara Opawa (Opava) bejn Boboluszki u Skrochovice, fuq it-taqsima II tal-fruntiera bejn il-markaturi tal-konfini 81/8 u 81/9,
               
            
                  (5)
               
               
                  il-pont fuq ix-Xmara Opawa (Opavice) bejn Chomiąża u Chomýž, fuq it-taqsima II tal-fruntiera bejn il-markaturi tal-konfini II/96 u 96/1,
               
            
                  (6)
               
               
                  il-pont fuq ix-Xmara Wielki Potok (potok Hrozová) bejn Pielgrzymów u Pelhřimovy, fuq it-taqsima II tal-fruntiera bejn il-markaturi tal-konfini 108/2 u 108/3,
               
            
                  (7)
               
               
                  il-pont fuq ix-Xmajra Ciekłec Potok (potok Hrozová) bejn Równe u Slezské Rudoltice, fuq it-taqsima II tal-fruntiera bejn il-markaturi tal-konfini 110/7 u 110/8,
               
            
                  (8)
               
               
                  il-pont (culvert) fuq ix-Xmajra Graniczny Potok (Hraniční potok) bejn Trzebina u Bartultovice, fuq it-taqsima II tal-fruntiera bejn il-markaturi tal-konfini II/135 u 135/1,
               
            
                  (9)
               
               
                  il-pont (culvert) fuq ix-Xmajra Łużyca Potok (Lužický potok) bejn Czerniawa Zdrój u Nove Mesto pod Smrkem, fuq it-taqsima IV tal-fruntiera bejn il-markaturi tal-konfini 66/23 u IV/67,
               
            
                  (10)
               
               
                  it-triq bejn Puńców u Kojkovice and Třince, fuq it-taqsima I tal-fruntiera bejn il-markaturi tal-konfini I/65a, I/65b u I/67a, I/67b, b’tul ta’ 0,968 km.
               
            
                  (11)
               
               
                  it-triq bejn Chałupki/Rudyszwałd u Šilheřovice, fuq it-taqsima II tal-fruntiera bejn il-markaturi tal-konfini II/12 u 12/8, b’tul ta’ 0,917 km.
               
            In-numri tal-markaturi tal-konfini li jidentifikaw il-lok tal-pontijiet u t-taqsimiet stradali komuni jikkorrispondu għad-dokumentazzjoni tal-fruntiera mfassla fuq il-bażi tal-Artikolu 10(4) tal-Ftehim bejn ir-Repubblika tal-Polonja u r-Repubblika Ċeka dwar il-fruntiera statali komuni, magħmul fi Praga fis-17 ta’ Jannar 1995.
   
   
      ANNESS II
      
         Ir-Repubblika Ċeka għandha tkun responsabbli għall-kostruzzjoni u l-manutenzjoni sussegwenti tal-pontijiet li ġejjin fuq il-fruntiera bejn l-Istat Ċek u dak Pollakk:
      
      
                  (1)
               
               
                  il-pont fuq ix-Xmara Olza (Olše) bejn Cieszyn u ċ-Český Těšín (pont pedonali għall-isportivi), fuq it-taqsima I tal-fruntiera bejn il-markaturi tal-konfini I/85 u 84/4,
               
            
                  (2)
               
               
                  il-pont fuq ix-Xmara Olza (Olše) bejn Cieszyn u ċ-Český Těšín (pont pedonali maġenb pont ferrovjarju), fuq it-taqsima I tal-fruntiera fuq il-markatur tal-konfini 88/7,
               
            
                  (3)
               
               
                  il-pont fuq ix-Xmara Olza (Olše) bejn Olza u d-distrett Kopytov tal-belt ta’ Bohumín (pont pedonali), fuq it-taqsima I tal-fruntiera bejn il-markaturi tal-konfini I/182 u 182/1,
               
            
                  (4)
               
               
                  il-pont fuq ix-Xmara Orlica (Divoká Orlice) bejn Niemojów u Bartošovice v Orlických horách, fuq it-taqsima III tal-fruntiera fuq il-markatur tal-konfini 101/32,
               
            
                  (5)
               
               
                  il-pont fuq ix-Xmara Orlica (Divoká Orlice) bejn Poniatów u Bartošovice v Orlických horách, id-distrett katastali Neratov (pont pedonali), fuq it-taqsima III tal-fruntiera fuq il-markatur tal-konfini III/106,
               
            
                  (6)
               
               
                  il-pont fuq ix-Xmara Orlica (Divoká Orlice) bejn Rudawa u Bartošovice v Orlických horách, id-distrett katastali Podlesí (pont pedonali) fuq it-taqsima III tal-fruntiera bejn il-markaturi tal-konfini 107/9 u 107/10.
               
            
         Ir-Repubblika tal-Polonja għandha tkun responsabbli għall-kostruzzjoni u l-manutenzjoni sussegwenti tal-pontijiet li ġejjin fuq il-fruntiera bejn l-Istat Ċek u dak Pollakk:
      
      
                  (1)
               
               
                  il-pont fuq ix-Xmara Olza (Olše) bejn Cieszyn u Český Těšín (pont Ewropew), fuq it-taqsima I tal-fruntiera fuq il-markatur tal-kofini I/87,
               
            
                  (2)
               
               
                  il-pont fuq ix-Xmara Olza (Olše) bejn Hażlach-Pogwizdów u d-distrett Louky nad Olší tal-belt ta’ Karviná (pont pedonali), fuq it-taqsima I tal-fruntiera bejn il-markaturi tal-konfini 98/6 u I/99,
               
            
                  (3)
               
               
                  il-pont fuq ix-Xmara Opawica (Opavice) bejn Chomiąża u Chomýž (pont pedonali), fuq it-taqsima II tal-fruntiera bejn il-markaturi tal-konfini 95/2 u 95/3,
               
            
                  (4)
               
               
                  il-pont fuq ix-Xmara Orlica (Divoká Orlice) bejn Niemojów u Bartošovice v Orlických horách, id-distrett katastali Vrchní Orlice (pont pedonali) fuq it-taqsima III tal-fruntiera bejn il-markaturi tal-konfini III/104 u 104/1.
               
            
                  (5)
               
               
                  il-pont fuq ix-Xmara Orlica (Divoká Orlice) bejn Rudawa u Bartošovice v Orlických horách, id-distrett katastali Nová Ves (pont pedonali) fuq it-taqsima III tal-fruntiera bejn il-markaturi tal-konfini 108/2 u 108/3.
               
            In-numri tal-markaturi tal-konfini li jiddentifikaw il-lok tal-pontijiet li jikkorrispondu għad-dokumentazzjoni tal-fruntiera mfassla fuq il-bażi tal-Artikolu 10(4) tal-Ftehim bejn ir-Repubblika tal-Polonja u r-Repubblika Ċeka dwar il-fruntiera Statali komuni, magħmul fi Praga fis-17 ta’ Jannar 1995.